text: Esbjerg præsenterer en ny træner i morgen
  01 maj 2013 kl. 14.22
  Fodboldklubben Esbjerg vil i morgen fortælle, hvem der skal afløse cheftræner Jess Thorup.
  I morgen bliver dagen, hvor fans af fodboldklubben Esbjerg finder ud af, hvem der skal træne deres hold i næste sæson.
  Jess Thorup stopper i klubben efter sæsonen for at blive træner for det danske U/21-landshold.
  Esbjerg rykkede i sidste sæson op i Superligaen efter en sæson i den næstbedste række.
  Klubben var i efteråret i nedrykningsfare, men med et stærkt forår har Esbjerg spillet sig op på femtepladsen i ligaen.
  Esbjerg har også spillet sig i pokalfinalen, hvor klubben møder Randers FC.
  